Diari Oficial de la Generalitat Valenciana


Sumari del DOGV 9709, del 23-10-2023 (2023/10044)

RESOLUCIÓ de 18 d'octubre de 2023, del director general de l'Institut Valencià de Cultura, per la qual s'amplia el termini màxim de presentació de la justificació de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual, a l'empara dels fons de Next Generation EU i el Mecanisme de recuperació i resiliència del Reglament UE 2021/241.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10427


Data del document
:   18-10-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * ajuda pública

RESOLUCIÓ de 18 d'octubre de 2023, del director general de l'Institut Valencià de Cultura, per la qual s'amplia el termini màxim de presentació de la justificació de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual, a l'empara dels fons de Next Generation EU i el Mecanisme de recuperació i resiliència del Reglament UE 2021/241. [2023/10640]  
I. Mitjançant la Resolució de 28 de juliol de 2022, de la Conselleria d'Educació, Cultura i Esport, per la qual es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual, a l'empara dels fons de Next Generation EU i el Mecanisme de recuperació i resiliència del Reglament UE 2021/241, i se n'efectua la convocatòria (DOGV 9394, 29.07.2022).  
  
II. D'una banda, la base dotze apartat 5.c assenyala: les persones beneficiàries hauran de presentar una justificació de les despeses realitzades en l'últim trimestre de 2023 i en l'annex IV apartat D «Documentació aportada» on diu que s'ha de presentar la «justificació de les despeses realitzades, en l'últim trimestre de 2023».  
D'altra banda, la base tretze de l'esmentada resolució estableix a l'apartat primer: «La justificació s'efectuarà en les dates següents: Per a les activitats de 2022, com a màxim el 30 de novembre de 2022 i per a les activitats de 2023, com a màxim el 30 d'octubre de 2023.»  
  
III. Es fa necessària la modificació del termini previst en la base tretze, i ampliar aquest termini per a l'efectiva aportació de la justificació final, tot complint el termini esmentat en la base dotze.  
  
Concorren les raons previstes en l'article 35.1.e de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació d'aquestes ajudes.  
  
Per a donar les màximes facilitats per a presentar la corresponent justificació i, d'aquesta manera, contribuir a l'eficàcia de la convocatòria, a proposta de l'òrgan instructor del procediment, i fent ús de l'atribució delegada mitjançant la Resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general de l'Institut Valencià de Cultura, resolc:  
  
Primer  
Ampliar fins al 30 de novembre de 2023 el termini per poder presentar la justificació final d'ambdues anualitats de les ajudes convocades per la Resolució de 28 de juliol de 2022, de la Conselleria d'Educació, Cultura i Esport, per la qual es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual, a l'empara dels fons de Next Generation EU i el Mecanisme de recuperació i resiliència del Reglament UE 2021/241, i se n'efectua la convocatòria (DOGV 9394, 29.07.2022).  
  
  
Segon  
Publicar aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 d'octubre de 2023.- El director general de l'Institut Valencià de Cultura: Abelardo Guarinos Viñoles.